Diari Oficial de la Generalitat Valenciana


Sumari del DOGV 3537, del 07-07-1999 (1999/5946)

ORDRE de 20 de maig de 1999, de la Conselleria de Presidència, per la qual s'aprova la constitució de l'agrupació dels ajuntaments de Villafranca del Cid i dŽAres del Maestre, per al sosteniment en comú del lloc de Secretaria.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/5946


Data del document
:   20-05-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Vilafranca
    * Ares del Maestrat
    * professió administrativa
    * administració local

ORDRE de 20 de maig de 1999, de la Conselleria de Presidència, per la qual s'aprova la constitució de l'agrupació dels ajuntaments de Villafranca del Cid i dŽAres del Maestre, per al sosteniment en comú del lloc de Secretaria. [1999/5946]
  
Els ajuntaments de Villafranca del Cid i dŽAres del Maestre, mitjançant acords plenaris adoptats en sessions de 12 de febrer i 11 de març de 1998, respectivament, van acordar, previ informe de la Secretaria, amb el vot favorable de la majoria absoluta del nombre legal de membres de la Corporació, constituir una agrupació per al sosteniment en comú del lloc de treball de Secretaria.
  
En les mateixes sessions plenàries es van aprovar els estatuts, amb què ha de regir-se l'agrupació.
  
En l'actualitat, ambdós lloc de treball es troben vacants.
  
Sol·licitat el preceptiu informe a la Diputació Provincial de Castelló, aquest ha sigut emés el 3 de març de 1999 en sentit favorable.
  
En virtut d'allò que estableix la disposició addicional segona del Reial Decret 1732/1994, de 29 de juliol, i seguint els criteris de classificació de l'article 2 d'aquest mateix Reial Decret, procedeix classificar el lloc resultant de l'agrupació com a Secretaria de classe tercera, reservada la seua provisió a funcionaris d'administració local amb habilitació de caràcter nacional, pertanyents a la subescala de Secretaria-intervenció.
  
Per tot això i en ús de les competències atribuïdes en els articles 2.2 i 13 del Decret 159/1997, del Govern Valencià, pel que s'aprova el Reglament Regulador de les Competències de la Generalitat Valenciana, relatives als funcionaris d'Administració local amb habilitació de caràcter nacional
  
DISPOSE
  
1r. Aprovar la constitució de l'Agrupació dels Ajuntaments de Villafranca del Cid i Ares del Maestre, per al sosteniment en comú del lloc de secretaria.
  
2n. Classificar el lloc de treball resultant de l'Agrupació com a Secretaria de classe tercera, reservat a funcionaris pertanyents a la subescala de Secretaria-intervenció, sense perjudici d'allò previst en la disposició transitòria primera 2, del Reial Decret 1174/1987, de 18 de setembre
  
Contra aquesta Ordre, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé, recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la seua notificació. Tot això de conformitat amb allò establit en els articles 116 i 117 de la llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i en els articles 8,14, i 46 de la llei 29/1998, de 13 de juliol, Reguladora de la Jurisdicció Contenciosa administrativa, sense perjudici que s'utilitze qualsevol altra via que es considere oportuna.
  
València, 20 de maig de 1998
  
El conseller de Presidència
  
JOSÉ JOAQUÍN RIPOLL SERRANO